text: Dimecres, 14 de Abril de 2010 18:00	webmaster
  Sembla que la heroica salvació de categoria del Gerunda E ha quallat entre els votants de la enquesta que us proposàvem sobre el per equips. El Gerunda G (2n classificat a 3a) i el Gerunda A (cinquè classificat a 1a catalana) sens dubte han estat els altres resultats destacats.
  I encetem una nova enquesta... què jugues durant l'any?
  Dissabte 17 d'abril Campionat Aficionat al Centre Cívic Ter
  Dilluns, 12 de Abril de 2010 00:29
  Nova edició del Campionat Aficionat d'Escacs. La fórmula és molt senzilla: una tarda d'escacs adreçada a jugadors no federats (federats només fins 1799, sent estrictes en aquest extrem). De totes les edats. Es jugarà al Centre Cívic Ter (Fontajau) a partir de les 16.30h. Sis rondes en una mateixa tarda amb un ritme de 15 minuts per partida. Inscripció gratuïta i premis pels primers classificats. Inscripcions a través del telèfon 972.41.45.81 o bé Aquesta adreça de correu electrònic està protegida contra robots de spam. Necessites activar JavaScript per a poder veure-la . Us esperem!
  Comença l'Obert de Llinars amb 277 jugadors !
  Dilluns, 12 de Abril de 2010 00:21
  Impressionant el creixement d'aquesta prova. En només amb quatre edicions arriba a 277 participants!. Impressionant. Dit això canviem de paràgraf.
  Del Gerunda hi participen onze jugadors (si bé dissabte l'Eduard Salagran no va jugar). En una primera ronda hi ha poc a dir, però el començament és prou bo: els 10 jugadors del club sumen 6'5 punts. En el grup A victòria de'n Guillem Salagran que li assegura adversaris de nivell (el grup és prou difícil perque cada setmana sigui així) i taules de'n Francesc Parramon. Perd en Francesc Xavier Saurina i en Rasen Mediñà (que ha quedat just per sobre del tall del primer grup i que haurà d'arremangar-se). En el grup B molt bon debut: guanya Javier Castrillon, l'Eduard Prujà i en Marcel Camps. En el grup C: dos de tres. Guanya l'Aleix Torres i l'Adrià Barris, perd en Richard Coll que jugava en el tercer taulell.
  http://chess-results.com/?tnr=31903&redir=J&lan=9
  Enigma Gerunda mes de… abril (II)
  Divendres, 09 de Abril de 2010 20:42	webmaster
  Seguim amb més posicions corresponents al equip A en el recent campionat per equips. La següent posició correspon a la partida FJ Rojano - Luís Enrique Valle, del match Gerunda - La Colmena.
  Estem en plena obertura, i el blanc acaba de jugar 1.e5. Quelcom fa pudor de socarrim...
  Què jugarieu amb negres?.
  Solució: [ 1... Cb8! i l'alfil blanc està sentenciat: 2. a3 (si 2.d4 c4!) a6 3.Aa4 c4! i l`alfil queda atrapat. El joc va seguir 4.dxc4 dxc4 5.Dxd8 Txd8 6.Ae3 b5 i el blanc va abandonar. ]
  D'aquí uns dies us oferirem una nova posició, seguiu conectats!
  Nova Junta de la delegació al Diari de Girona
  Divendres, 09 de Abril de 2010 00:39
  El Diari de Girona novament es fa ressó de notícies d'escacs d'àmbit gironí. Aquesta vegada va ser el relleu de la Junta de la delegació, amb l'Elies Muratet al capdavant.
  Dimecres, Diari de Girona
  Ara es llegeix molt millor, oi?
  Flaixos del Campionat de Catalunya de Menors: fotos (II)
  Divendres, 09 de Abril de 2010 00:32
  Hem penjat a l'apartat d'àlbums (Presentació > Galeria de fotos) les fotografies del Campionat de Catalunya per Edats, cedides per la família Torres i la família Prujà. Entre elles, la fotogria del sotscampionat del Gerunda en la competició de clubs. És a dir, segons millors resultats globals en les categories Sub10 i Sub12, gràcies a les bones actuacions de Guillem Salagran, Aleix Torres i Rasen Mediñà.
  Competicions del segon trimestre: tret de sortida!
  Dijous, 08 de Abril de 2010 15:15
  Com us explicàvem dies enrera (veieu més avall a la notícia penjada el 3 d'abril "Propostes escaquístiques per l'abril i el maig") aquest cap de setmana comencen els primers campionats del segon trimestre. Queden molt pocs clubs involucrats en competició i continuen les ganes de jugar (veieu també "Final per Equips: Finals Catalanes i Play-offs (ah! i molts quilòmetres)"). A les comarques catalanes aquest dissabte us recordem que comença un Campionat Juvenil a Palafrugell.